Australian CENSUS 


Bureau of 
Statistics 


Ang 2006 na Census, sa Martes ika-8 ng 
Agosto, ay mahalaga para sa inyong 
komunidad 


Lahat ng tao sa Australya ay bibilangin sa 

2006 na Census ng Populasyon at Paninirahan. 
Ang tulong ninyo ay lubhang napakahalaga para 
sa kinabukasan ng inyong komunidad. 


Ang mga organisasyong pangkomunidad, 
pamahalaan at negosyo ay lahat umaasa sa 
impormasyon ng Census sa pagpaplano ng mga 
pasilidad na pangkomunidad at mga serbisyong 
gaya ng paninirahan, pangkalusugan, pang- 
edukasyon, serbisyo sa mga wika at mga ispesyal 
na programa sa pagtulong. 


Mga katanungan sa lugar ng 
kapanganakan, mga sinasalitang wika, 
relihiyon at ninuno 


Ang 2006 na Census ay isang kuhang-iglap na 
litrato ng lahat dito sa Australya at sinusukat ang 
mga mahahalagang bagay gaya ng edad, lugar ng 
kapanganakan, mga sinasalitang wika, relihiyon 
at ninuno pati na ang pag-aalam kung ang tao ay 
nangangailangan ng tulong sa wikang Ingles. 


Ang mga organisasyong pangkomunidad 

na Etniko ay nagtataguyod sa Census. 

Ang impormasyong nailalagay sa pormularyo ng 
Census ay nakakatulong sa pagsasalarawan ng 
tunay na kaanyuan ng kanilang mga komunidad. 
Ang impormasyon sa Census ay nakakatulong 
din sa maparehas na pagbabahagi ng mga 
pang-gobyernong pondo para sa mga etnikong 
komunidad. 


Fact Sheet 


www.abs.gov.au/census 


Isulat ang inyong kasagutan kung hindi 
nakalista 


Ang Census ay nagtatala ng impormasyon para 

sa humigit kumulang 280 na mga bansa, 240 

na mga wika at 120 na mga relihiyon. Limitado 
ang espasyo sa pormularyo ng Census at hindi 
maililista ang lahat ng mga bansa, wika at 
relihiyon. Pakisulat sa espasyong nakalaan kung 
hindi nakalista ang inyong bansa, wika o relihiyon. 


Ang impormasyon ko ba ay pribado? 


Ang lahat ng impormasyong nakolekta sa 
Census ay kompidensyal - ayon sa batas. 

Ang inyong personal na pagkapribado ay lubusang 
ginagarantiyahan. 


Walang impormasyon ng pangalan o tirahan ang 
itatago maliban kung pinili ninyong makasali 

sa Census Time Capsule (Kapsulang Oras ng 
Census). Ang lahat ng de-papel na pormularyo 
ng census at anumang mga ‘file’ sa kompyuter 
na may lamang impormasyon ng pangalan at 
tirahan ay sisirain pagkatapos na maproseso. 
Ang lahat ng nagtatrabaho sa Census ay 

legal na pinagbabawalang hindi kailanman 
makapaglalabas ng anumang personal na 
impormasayon. Ang mga Organisasyong gaya 
ng Federal Police(Pulisyang Pederal), ASIO (Taga- 
Espiya), ang Tax Office (Opisina ng Pagbubuwis), 
Centrelink, Immigration (Imigrasyon) at mga direct 
marketing companies (kompanyang direktahang 
nagbebenta) ay hindi kailanman makakakuha ng 
personal na impormasyon galing sa Census. 

Kapsulang Oras ng Census 
(Census Time Capsule) 


Makakapili kang pumayag na ang impormasyon 
mo sa Census, kasama ang iyong pangalan at 
tirahan ay ligtas na itatago ng National Archives 

of Australia (Pambansang Taguan ng Australya) 

sa loob ng 99 na taon. Nang dahil sa walang 
sinumang makakalapit sa impormasyon ng Census 
sa loob ng 99 na taon, ang proyekto ay tinaguriang 
“Census Time Capsule" 


Sa taong 2105, ang National Archives ay 
mapapalabas ng impormasyong nasa loob 
ng Kapsula (Time Capsule) para sa publiko at 
ang mga darating pang mga henerasyon ay 
makakapagtunton ng kanilang mga ugat ng 
pinanggalingan. 


Ang pagsali sa Census Time Capsule ay lubos 
na opsyonal. Ang sinumang hindi pumapayag 
na makisali sa proyekto ay makakaasang ang 
impormasyon nila sa Census ay wawasakin, 
alinsunod sa normal na gawain ng Australian 
Bureau of Statistics, matapos maisagawa ang 
istatistikal na pagproseso. 


Paano isinasagawa ang Census 


Ang lahat ng nasa Australya ay bibilangin, saan 
mang lugar sila naroroon sa gabi ng Census 
(Martes ika-8 ng Agosto), pati na ang mga turista. 
May isang kolektor ng Census na magdedeliber 
sa mga bahay ng pormularyo ng Census at isang 
giyang pantulong dalawang linggo bago pa ang 
gabi ng Census at muling babalik makalipas ang 
dalawang linggo matapos ang Census Night para 
kunin ang nakumpletong pormularyo. Para sa 
taong 2006, ang mga naninirahan sa bahay ay 
makakapiling sagutan ang pormularyo ng Census 
sa pamamagitan ng kompyuter. 


Kailangan ng Tulong? 


May isang Census Inquiry Service (serbisyong 
mapagtatanungan ng Census) na tumutugon sa 
pinakamalaganap na ginagamit na mga wika sa 
Australya ang mapagtatanungan sa katapusan 
ng Hulyo. Ang Census Inquiry Service Language 
Helpline(Linyang pantulong sa wika) ay bukas 
mula 8:30 ng umaga hanggang 8:00 ng gabi sa 
numerong 1300 63 365. 


Ang Census Collectors (Kolektor ng Census) na 
may kasanayan sa wika ay magtatrabaho sa mga 
nararapat na lugar. Sila ay sinanay na magkaloob 
ng tulong. Ang Census Website - www.abs.gov. 
au/census - ay mayroon ding mga materyal na 
isinalinwika. 


Tandaan - ang Census ang pagkakataon mong mapasama sa bilang. 

